ສປຊ ແລະຝ່າຍຄ້ານ ຊີເຣຍ ຂໍການຊ່ວຍເຫລືອ ຈາກ ນາໆຊາດ (ສະໄລດ໌)
ອົງການມະນຸດສະທໍາ ຂອງສະຫະປະຊາດ ກ່າວວ່າ ປະມານ 4 ລ້ານຄົນ ຕ້ອງການ ການຊ່ວຍເຫລືອຢ່າງທີ່ສຸດ ໂດຍສະເພາະ ອຸປະກອນການແພດ ແລະອາຫານ.
ເຈົ້າໜ້າທີ່ດ້ານມະນຸດສະທໍາສະຫະປະຊາຊາດ ແລະພວກຜູ້ນໍາ ຝ່າຍຄ້ານຂອງຊີເຣຍຕ່າງກໍໄດ້ທຳການຮ້ອງຂໍການຊ່ວຍເຫລືອ ຈາກນາໆ ຊາດ ໃນຂະນະທີ່ພວກໄດ້ຮັບຜົນກະທົບຈາກການສູ້ ລົບກັນທີ່ດໍາເນີນ ມາເປັນເວລາເກືອບສອງປີແລ້ວນັ້ນ ພາກັນປະ ສົບຄວາມລໍາບາກໃນການຮັບເອົາການບໍລິການພື້ນຖານ ແລະ ພວກກະບົດໄດ້ເລັ່ງການຕໍ່ ສູ້ຂອງພວກຕົນ ເພື່ອໂຄ່ນລົ້ມປະທາ ນາທິບໍດີ Bashar al-Assad ຢູ່ນັ້ນ ທ່ານ John Ging ຜູ້ອໍານວຍການປະຕິບັດງານຂອງອົງການມະ ນຸດສະທໍາສະຫະປະຊາດກ່າວຕໍ່ພວກນັກຂ່າວໃນນະຄອນນີວ ຢອກໃນວັນຈັນ ວານນີ້ວ່າ ປະມານ 4 ລ້ານຄົນມີຄວາມຕ້ອງການ ການຊ່ວຍເຫລືອ ໂດຍສະເພາະແລ້ວ ແມ່ນອຸປະກອນການແພດ ແລະ ການຊ່ວຍເຫລືອ ດ້ານອາຫານ ທ່ານກ່າວດັ່ງນີ້: ທ່ານໄດ້ນຳພາຄະນະປະຕິບັດງານຂອງສະຫະປະຊາຊາດ ເດີນທາງ ໄປຍັງຊີເຣຍແລະ ເລບານອນ ໃນອາທິດຜ່ານມານີ້ ແລະເວົ້າວ່າ ສະພາບຊີວິດການເປັນຢູ່ຂອງປະຊາຊົນ ຢູ່ທົ່ວຊີເຣຍແມ່ນ “ເປັນໜ້າຕົກໃຈຫລາຍ” ທ່ານຍັງໄດ້ພັນລະນາເຖິງ “ການລ້າງຜານ ທໍາລາຍ” ຕໍ່ໂຄງລ່າງພື້ນຖານຂອງປະເທດດັ່ງກ່າວ ແມ່ນ “ຢູ່ໃນລະດັບທີ່ໜ້າຕື່ນຕົກໃຈ ”